સૌથી વધુ માર્કેટ મૂડી ધરાવતી ટીસીએસની માર્કેટ મૂડીમાં ૪૧૩૫૧.૨૮ કરોડ રૂપિયાનો વધારો થયો છે. આની સાથે જ તેની માર્કેટ મૂડી ૭૧૬૬૩૦.૪૩ કરોડ થઇ ગઇ છે. એસબીઆઈની માર્કેટ મૂડી ૩૩૩૩૩.૩૩ કરોડ વધીને ૨૫૪૭૫૨.૩૫ કરોડ થઇ ગઇ છે. આવી જ રીતે આઈસીઆઈસીઆઈ બેંક અને એચડીએફસીની માર્કેટ મૂડી પણ ઉલ્લેખનીયરીતે વધી ગઈ છે. આરઆઈએલની માર્કેટ મૂડી આ ગાળા દરમિયાન ૧૮૭૩૦.૨ કરોડ વધીને ૬૮૦૯૧૦.૬૧ કરોડ થઇ છે. હિન્દુસ્તાન યુનિલીવર અને ઇન્ફોસીસની માર્કેટ મૂડી આ ગાલા દરમિમયાન ક્રમશઃ ૧૫૮૩૪.૪ કરોડ અને ૧૨૪૭૧.૮ કરોડ વધીને નવી સપાટીએ પહોંચી છે. બે કંપનીઓની માર્કેટ મૂડીમાં ઘટાડો થયો છે તેમાં કોટક મહિન્દ્રાની માર્કેટ મૂડી ૪૯૧૦.૮ કરોડ ઘટીને ૨૧૬૧૩૩.૯૭ કરોડ થઇ છે. એચડીએફસી બેંકની માર્કેટ મૂડીમાં ૪૧૭૧.૮ કરોડ સુધીનો ઘટાડો થયો છે.